**อัลมะซีฮุดดัจญ์ญาล** (อาหรับ: المسيح الدجّال, *Al-Masīḥ ad-Dajjāl* "เมสสิยาห์ปลอม, โกหก, คนหลอกลวง"; ซีรีแอก: ܡܫܝܚܐ ܕܓܠܐ *Mšiha Daggala*) เป็นสิ่งที่ชั่วร้ายในวันโลกาวินาศของศาสนาอิสลาม มันจะปรากฏพร้อมกับอ้างตนเองว่าเป็น *อัลมะซีห์* (หรือเมสสิยาห์) ก่อน *เยามุลกิยามะฮ์* (วันแห่งการทำลายล้าง) เป็นตัวแทนของผู้ต่อต้านเมสสิยาห์ เหมือนกับศัตรูของพระคริสต์ในวันโลกาวินาศของศาสนาคริสต์ และอาร์มิลุสในวันโลกาวินาศของศาสนายูดายช่วงยุคกลาง

ชื่อ
----

*ดัจญ์ญาล* (อาหรับ: دجال) เป็นคำวิเศษณ์ที่มีต้นกำเนิดมาจากภาษาซีรีแอก และเป็นคำที่อยู่ในขั้นที่สุดของภาษาอาหรับ มีรากมากจากคำว่า *ดัจญล์* หมายถึง "โกหก" หรือ "การหลอกลวง". *อัลมะซีฮุดดัจญ์ญาล* หมายถึง "ผู้อ้างตัวเป็นเมสสิยาห์" ในช่วงวันสุดท้าย และคำว่า *ดัจญ์ญาล* คือสิ่งมีชีวิตที่มีความชั่วร้ายที่ต้องการแอบอ้างตนเองเป็นพระเมสสิยาห์ที่แท้จริง

ชื่อดัจญ์ญาลเป็นรากในภาษาอาหรับของคำว่า *ดาญิล* ซึ่งหมายถึง "แผ่นทอง" หรือ "ผ้าคลุมทอง" ซึ่งที่ได้มาจากคำหนึ่งที่มีความหมายว่า "ผสม"

ฮะดีษ
-----

รายงานจาก *ฮะดีษ* ศาสดามุฮัมมัดได้กล่าวว่าอัลมะซีฮุดดัจญ์ญาลจะเป็นตัวสุดท้ายจากบรรดาดัจญ์ญาล หรือผู้อ้างตนเอง ทั้งสิบสามตน

* ศาสดามุฮัมมัดได้กล่าวว่า:

> หมายเหตุ: อ้างอิงไม่ตรงกับประโยคนี้
> 
> ตาข้างขวาของอัด-ดัจญ์ญาลบอด โดยที่ตาข้างนั้นโปนเหมือนองุ่น
> 
> 

* อะลีได้กล่าวว่า:

> ตาข้างขวาของมันจะถูกทำลาย และตาข้างซ้ายของมันจะขึ้นอยู่ที่หน้าผากแล้วจะสว่างเหมือนดาว มีแต่ผู้ศรัทธาเท่านั้นที่จะอ่านคำว่า "*กาฟิร* [ผู้ปฏิเสธศรัทธา] ที่อยู่บนหน้าผากได้ จากนั้นจะมีควันที่สูงเท่าภูเขาที่ติดตามมันทั้งด้านหน้าและด้านหลัง ผู้คนจะได้อาหารในภูเขาเหล่านี้ในช่วงหน้าแล้ง แม่น้ำทุกสายที่มันไปถึง จะเหือดแห้งหมด แล้วมันจะพูดกับผู้คนด้วยเสียงที่ดังว่า "โอ้เพื่อนของข้า มาหาข้าซิ! ข้าคือพระเจ้าที่สร้างขาของเจ้า และให้ปัจจัยยังชีพแก่เจ้า"
> 
> 

* ศาสดามุฮัมมัดได้กล่าวว่า:

> ถ้ามันมาขณะที่ฉันยังอยู่กับพวกท่าน ฉันจะเป็นคนที่จะโต้ตอบกับมันในนามของคุณ แต่ถ้ามันมาในตอนที่ฉันไม่ได้อยู่กับพวกท่านแล้ว ชายคนหนึ่งจะโต้ตอบกับมันในนามของเขาเอง...ใครก็ตามที่อยู่ในเวลานั้นให้อ่านอายะฮ์แรก [และสิบอายะฮ์สุดท้าย] ของซูเราะฮ์อัล–กะฮ์ฟี เพื่อปกป้องหายนะที่มาจากมัน. เราได้ถามว่า: มันจะอยู่บนโลกนานเท่าใด? ท่านได้กล่าวว่า: 40 วัน โดยวันแรกจะนานเป็นปี อีกวันจะนานเป็นเดือน ส่วนอีกวันจะนานเป็นสัปดาห์ และวันที่เหลือจะเหมือนวันปกติ. เราได้ถามว่า: ศาสนทูตของอัลลอฮ์ การละหมาดในหนึ่งวันนี้จะอยู่เป็นปีได้หรือ? ท่านตอบว่า: ไม่ พวกท่านต้องหาเวลาละหมาดเอง. จากนั้นอีซาบุตรของมัรยัมจะลงมาที่หออะซานสีขาวทางตะวันออกของดามัสกัส ท่านจะตามมันไปที่กำแพงแห่งลุดด์แล้วฆ่ามัน
> 
> 

* ศาสดามุฮัมมัดได้กล่าวว่า:

> ความเจริญของเยรูซาเลมจะเกิดขึ้นเมื่อเมืองยัษริบถูกทิ้งร้าง เมืองยัษริบจะถูกทิ้งร้างเมื่อมีสงครามครั้งใหญ่ สงครามครั้งใหญ่จะเกิดขึ้นเมื่อมีการยึดคอนสแตนติโนเปิล และการยึดคอนสแตนติโนเปิลจะเกิดขึ้นเมื่อดัจญ์ญาล (ศัตรูของพระคริสต์) ปรากฏตัว ท่าน (ศาสดา) ได้ตีขาหรือไหล่ของเขาด้วยมือของเขาและกล่าวว่า: นี่คือความจริงเหมือนตอนที่คุณอยู่ตรงนี้หรือกำลังนั่งอยู่ (หมายถึงมุอาซ อิบน์ ญะบัล)
> 
> 

### สัญญาณการมาของอัลมะซีฮุดดัจญ์ญาล

ในฮะดีษได้บันทึกว่า ศาสดามุฮัมมัดได้บอกสัญญาณการมาของ *ดัจญ์ญาล* ที่จะเข้าเมืองทั่วโลกยกเว้นมักกะฮ์ และมะดีนะฮ์ และบอกให้ผู้คนติดตามศาสนาปลอมของมัน ศาสดามุฮัมมัดได้กำชับทุกคนอ่านอายะฮ์แรก และสิบอายะฮ์สุดท้ายของซูเราะฮ์อัล-กะฮ์ฟี (ตอนที่ 18 ในอัลกุรอาน) เพื่อปกป้องจากสิ่งชั่วร้ายที่มาจาก *ดัจญ์ญาล*. สัญญาณที่อยู่ด้านล่างนี้ถูกกล่าวโดยอะลี:

* ผู้คนจะเลิกละหมาด
* ความไม่ซื่อสัตย์จะเป็นส่วนหนึ่งของชีวิต
* ความเท็จจะกลายเป็นคุณธรรม
* ผู้คนจะขายศาสนาตนเองเพื่อความสุขของโลกนี้
* ดอกเบื้ย และสินบนจะถูกกฎหมาย
* จะมีทุกขภิกขภัยที่ร้ายแรงในเวลานั้น
* จะไม่มีความอัปยศในหมู่คน
* ผู้คนจะเริ่มบูชาซาตาน
* จะไม่มีการให้เกียรติกับผู้ที่มีอายุมากกว่า
* ผู้คนจะเริ่มฆ่ากันเองโดยไม่มีเหตุผล

### สัญญาณการปรากฏตัว

สัญญาณที่อยู่ตรงนี้คือสัญญาณการปรากฏตัวของดัจญ์ญาลที่ปรากฏในฮะดีษส่วนใหญ่

* ทะเลกาลิลีเริ่มเหือดแห้ง
* เมื่อต้นปาล์ม-อินทผาลัมแห่งบัยซันหยุดออกผล
* การสักการะซาตานถือเป็นเรื่องปกติ
* การยึดครองคอนสแตนติโนเปิล (ปัจจุบันคืออิสตันบูล ประเทศตุรกี)

### สัญญาณหลังจากการปรากฏตัว

* มันจะสร้างปาฏิหาริย์และสร้างทรัพยากรที่ให้ผลผลิต (วัตถุดิบ, อาหาร) จากพลังของมัน
* มันจะเดินทางไปทั่วโลกยกเว้นเมืองศักดิ์สิทธิ์ของอิสลาม (มักกะฮ์และมะดีนะฮ์)
* มันจะบังคับกระแสน้ำไปตามคำสั่งของมัน และนำลมอ่อนๆ ผ่านทะเลแดง
* มันจะเป็นที่รู้จักโดยผู้ศรัทธาในศาสนาอิสลาม (มุสลิม)

ดูเพิ่ม
-------

* ศัตรูของพระคริสต์
* อาร์มิลุส
* อิหม่ามมะฮ์ดี

อ้างอิง
-------

1. ↑  The Continuum History of Apocalypticism, edited by Bernard McGinn et al, The Continuum International publishing group Inc. 15 East 26th Street, New York, NY 10010, Published 2003, ISBN 0-8264-1520-2, 677 pages, page 387.
2. ↑  Wahiduddin Khan (2011). *The Alarm of Doomsday*. Goodword Books. p. 18.
3. ↑  
Hughes, Patrick T. (1996). *A Dictionary of Islam*. Laurier Books. p. 64. ISBN 9788120606722. เก็บจากแหล่งเดิมเมื่อ 8 พฤษภาคม 2016. สืบค้นเมื่อ 20 เมษายน 2012.
4. ↑  *Sahih al-Bukhari*, 3:30:105
5. 1 2 3  Bilgrami, Sayed Tahir (2005). "6". *Essence of Life, A translation of Ain al-Hayat by Allama Mohammad Baqir Majlisi*. Qum: Ansarian Publications. p. 104.
6. ↑  Sunan Abi Dawud 4321, In-book reference: Book 39, Hadith 31, English translation: Book 38, Hadith 4307
7. 1 2  Sunan Abi Dawud 4294, In-book reference: Book 39, Hadith 4, English translation: Book 38, Hadith 4281, Hasan
8. ↑  Hamid, F.A. (2008). 'The Futuristic Thought of Ustaz Ashaari Muhammad of Malaysia', p. 209, in I. Abu-Rabi' (ed.) *The Blackwell Companion to Contemporary Islamic Thought*. Malden: Blackwell Publishing, pp.195-212
9. ↑  "Book 29, Hadith - Book of Virtues of Madinah - Sahih al-Bukhari - Sunnah.com - Sayings and Teachings of Prophet Muhammad (صلى الله عليه و سلم)". *sunnah.com*. เก็บจากแหล่งเดิมเมื่อ 5 กันยายน 2017. สืบค้นเมื่อ 15 ธันวาคม 2017.
10. ↑  Collected by Muslim ibn al-Hajjaj Nishapuri *Sahih Muslim* *Sahih Muslim*, 41:7007
11. ↑  Sahih Muslim English reference: Book 41, Hadith 7028; Arabic reference: Book 55, Hadith 7573, "Archived copy". เก็บจากแหล่งเดิมเมื่อ 12 กรกฎาคม 2015. สืบค้นเมื่อ 12 กรกฎาคม 2015.`{{cite web}}`: CS1 maint: archived copy as title (ลิงก์)

แหล่งข้อมูลอื่น
---------------

* *Seeing with Both Eyes*, transcript of a lecture on the Dajjal by Shaykh Abdal Hakim Murad (born Timothy Winter).
* *Dajjal - Who? When? Where?* เก็บถาวร 2020-10-27 ที่ เวย์แบ็กแมชชีน, translation of the Urdu book *DAJJAL* by Mufti Abu Lubaba Shah Mansoor.
* *Dajjal and Symbolism in Akhir al-Zaman*, lecture by Shaykh Imran N. Hosein.